IMPENDULO: Dadewethu, le nkinga yakho ibukeka ilula kakhulu. Njengoba ngihlale ngisho, ebudlelwaneni hlala uma kusekhona lezi zinto ezimbili - okokuqala uthando (uma lusekhona hlala), okwesibili ukuhloniphana (uma nisahloniphana hlala).
Uma kungasekho ukuhloniphana nothando akube kusaba mnandi ubudlelwano, buphenduka isihogo. Kufuneka umuntu abe nesizathu esikhulu sokuthi kungani esahleli uma lezo zinto zingasekho.
Angifuni ukulahlekelwa nguye ngoba ngiyamthanda. Uma ngikhuluma naye uyethembisa ukuthi uzoshintsha.
Kuhle impela ukuthi ubone ngaphambi kokuba uganwe ukuthi kumele ulungise kuphi. Bengicela ukuba uthole umuntu omdala futhi omhloniphayo, ozomazisa ukuthi ususezinhlelweni zokuganwa kodwa ufuna ukusizakala enkingeni yokuthanda isifazane.
4. ASIYIBONI INQUBEKELA PHAMBILI
Okokuqala nje uma uthi inqubekela phambili awuyiboni usho ukuthi yingoba usuthathe le nkolo oyithathile? Ngenkathi ukhonza abaphansi ubuyibona yini - uma ngabe ibikhona inqubekela phambili, bekuyini?
Yini le ebiyenzeka usakhonza abaphansi engasenzeki manje ngoba nje uthi wena ususenkosini? Uma nje ungabhekisisa lokho ngqo, inkinga yakho ingaqala ukuxazululeka.
Nenkolo injalo; uma ukhonza abaphansi bakhonze ngoba ubathanda, uma ukhonza abaphezulu bakhonze ngoba uyabathanda ngoba akufuneki uma sekunezinto ezingalungi silokhu singabaza izinkolo zethu.
IMPENDULO: Mfowethu, njengoba ungayazi inkinga yakho, nami angiyazi futhi akulula ngiyazi.
Bekungaba lula ukukunika isixazululo ukuba bengiyazi inkinga yakho. Ngabe unenkinga yokuthola umuntu wesifazane noma unenkin- ga yokuthola umuntu ozoshada naye?
Ngiqonde ukuthi uyayithola yini intombi bese uba nenkinga yokushada nayo noma unenkinga yokuthola intombi nje? Inkinga yakho ayicaci kahle, uvela sengathi unenkinga yokungamtholi umuntu ozokugana.
6. WANGIFIHLELA UKUTHI UNEGCINWANE
Uyaphila nomuntu onegciwane ungalitholi wena, kuphela nje uma uzothola izeluleko kwabezempilo. Ungaya kunoma yimuphi umtholampilo wangakini uzoluthola usizo. Bazokweluleka ukuthi uhlala kanjani nomuntu onegciwane niphile impilo ephephile.
Akufuneki ushiye isithandwa sakho ngoba sinegciwane ngoba nawe ngeke uthande uma singakushiya ngoba unegciwane futhi nje akekho umuntu emhlabeni ongenalo igciwane lakhe elithile. Amagciwane awafani futhi awalingani, sithande isithandwa sakho sinesici, unkulunkulu uyokubusisela lokho kwaphela nje. Okubalulekile ukuba nithandane, nihloniphane bese niphila impilo ephephile.